laion/Wikipedia-Exotic huggingface dataset:
אמיר בר-לב

אמיר בר-לב (באנגלית: Amir Bar-Lev; נולד ב-1972) הוא במאי קולנוע ומפיק אמריקאי. בר-לב פועל בתחום הסרטים התיעודיים וזכה בשנת 2012 בפרס אמי על סרטו "The Tillman Story". בר-לב גדל בברקלי שבקליפורניה, בן לאב שירד לארצות הברית עם משפחתו בגיל 9 לאחר שגדל בקיבוץ בית אלפא, ואם יהודייה מניו יורק. באוניברסיטה למד תאולוגיה. סרטו הראשון כבמאי וכמפיק היה "Fighter" שיצא באוגוסט 2001. הסרט עוסק בסיפורם של שני ניצולי שואה יהודים-צ'כים: ארנושט לוסטיג ויאן ויינר, וזכה בציון לשבח בפסטיבל קרלובי וארי. ב-2007 יצא סרטו "My Kid Could Paint That" על ילדת הפלא הציירת מרלה אולבסטיד. הסרט היה מועמד לפרס חבר המושבעים של פסטיבל סאנדנס. ב-2010 יצא סרטו "The Tillman Story" על שחקן הפוטבול פט טילמן שהתגייס לצבא ארצות הברית ונהרג באפגניסטן מאש ידידותית. הסרט היה מועמד לפרס חבר המושבעים בפסטיבל סאנדנס, לפרס הסרט הדוקומנטרי הטוב ביותר בפסטיבל הסרטים של ציריך וזכה בפרס אמי בשנת 2012. ב-2014 יצא סרטו "Happy Valley" על פרשת ההתעללות המינית בילדים מצד חבר צוות המאמנים של קבוצת הפוטבול באוניברסיטת המדינה של פנסילבניה, והטיוח שנעשה בנושא על ידי המאמן הראשי הנערץ של הקבוצה ומנהלי המוסד. הסרט זכה בפרס הסרט התיעודי הטוב ביותר בפסטיבל הסרטים בסרסוטה. ב-2017 יצא הסרט שביים "Long Strange Trip" על להקת "גרייטפול דד". הסרט בן ה-4 שעות שלהפקתו היה שותף מרטין סקורסזה, זכה לשבחי המבקרים. בר-לב הפיק את הסדרה "VH1: All Access" על עולם המוזיקה. הוא היה שותף להפקת הסרט "Trouble the Water" שהיה מועמד לפרס אמי ב-2010. הפיק את "12-12-12: The Concert for Sandy Relief", הקונצרט למען נפגעי הוריקן סנדי ב-2012. כמו כן הפיק עוד תוכניות טלוויזיה שונות. הוא לימד בחוג לקולנוע של אוניברסיטת ניו יורק. אמיר בר-לב, במסד הנתונים הקולנועיים IMDb (באנגלית) אמיר בר-לב, באתר AllMovie (באנגלית) אמיר בר-לב, במסד הנתונים הקולנועיים KinoPoisk (ברוסית) A Jewish filmmaker’s long strange trip to documenting the Grateful Dead, ‏Times of Israel, ‏22 במאי 2017 אמיר קמינר, "אפשר להעריץ גיבור גם בלי להפוך אותו לאגדה", באתר ynet, 26 ביוני 2012 Bar-Lev is the subject of the Galway Film Fleadh Directors Masterclass באתר IDTN, 28 ביוני 2017
אהרן פרקש

האם התכוונתם ל... אהרון פרקש (שופט) – משפטן ישראלי, נשיא בית המשפט המחוזי בירושלים אהרן זאבי-פרקש – אלוף במילואים בצה"ל ונשיא המכון לתכנון מדיניות העם היהודי. כיהן כראש אמ"ן, ראש אט"ל וכמפקד יחידה 8200
עונת 1989/1990 בסרייה א'

עונת 1989/1990 בסרייה א' הייתה העונה ה-88 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-27 באוגוסט 1989 והסתיימו ב-29 באפריל 1990. בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. גנואה, בארי, אודינזה וקרמונזה היו הקבוצות שעלו מהליגה השנייה. נאפולי זכתה באליפות בפעם השנייה בתולדות המועדון. בסיום העונה, ב-1 בספטמבר 1990 נערך משחק של הסופר קאפ האיטלקי בו נאפולי ניצחה את יובנטוס 5:1 וזכתה בגביע. בסיום העונה לסרייה ב' ירדו אודינזה, הלאס ורונה, קרמונזה ואסקולי. במקום הקבוצות שירדו לסרייה א' העפילו טורינו, פיזה, קליארי ופארמה. מרקו ואן באסטן (הולנד הולנד), שחקנה של מילאן, כבש 19 שערים וזכה בתואר מלך השערים. מדיה וקבצים בנושא עונת 1989/1990 בסרייה א' בוויקישיתוף נתונים מאתר rsssf נתונים מפורטים מאתר bdfutbol
עונת 1990/1991 בסרייה א'

עונת 1990/1991 בסרייה א' הייתה העונה ה-89 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-9 בספטמבר 1990 והסתיימו ב-26 במאי 1991. בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. טורינו, פיזה, קליארי ופארמה היו הקבוצות שעלו מהליגה השנייה. סמפדוריה זכתה באליפות בפעם הראשונה בתולדות המועדון. בסיום העונה, ב-24 באוגוסט 1991 נערך משחק של הסופר קאפ האיטלקי בו סמפדוריה ניצחה את רומא 1:0 וזכתה בגביע. בסיום העונה לסרייה ב' ירדו לצ'ה, פיזה, צ'זנה ובולוניה. במקום הקבוצות שירדו לסרייה א' העפילו פוג'ה, ורונה, קרמונזה ואסקולי. ג'אנלוקה ויאלי, שחקנה של סמפדוריה, כבש 19 שערים וזכה בתואר מלך השערים. מילאן לא השתתפה בגביע אופ"א עקב עונש הרחקה לשנה אותו ספגה מאופ"א לאחר שבעונה הקודמת סירבה לחדש משחק משחק מול אולימפיק מרסיי בממסגרת רבע גמר גביע אירופה לאלופות מדיה וקבצים בנושא עונת 1990/1991 בסרייה א' בוויקישיתוף נתונים מאתר rsssf נתונים מפורטים מאתר bdfutbol
פיזה (כדורגל)

מועדון ספורט פיזה (באיטלקית: Pisa Sporting Club. ב-1994 – Associazione Calcio Pisa, אחר כך Pisa Calcio וב-2009 – Associazione Calcio Pisa 1909), הידוע יותר בשמו המקוצר פיזה, הוא מועדון כדורגל איטלקי המייצג את העיר פיזה שבאיטליה. המועדון משחק בסרייה ב', ליגת המשנה באיטליה. באליפות איטליה בכדורגל 1920/1921 היא העפילה למשחק הגמר בו הפסידה לפרו ורצ'לי. בעונת 1965/1966 עלה המועדון לסרייה ב' אך ירד לליגה השלישית. בעונת 1968/1969 הקבוצה עלתה לראשונה לסרייה א' אך ירדה בחזרה לסרייה ב'. בשנות ה-80 וה-90 היא שחיקה מספר עונת בסרייה א' אך בסוף ירדה. בשנת 1994 לאור הקשיים הכלכליים המועדון אורגן מחדש והחל לשחק מהליגה הנמוכה. מאז הוא משחק בליגות שונות ללא יכולת לשחזר את יכולתו בשנות ה-80. ארגנטינה דייגו סימאונה דנמרק הנריק לארסן ברזיל דונגה איטליה לאונרדו בונוצ'י איטליה כריסטיאן ויירי איטליה מרקו טארדלי הולנד וים קיפט מדיה וקבצים בנושא פיזה בוויקישיתוף אתר האינטרנט הרשמי של פיזה (באיטלקית) פיזה, ברשת החברתית פייסבוק פיזה, ברשת החברתית אקס (טוויטר) פיזה, ברשת החברתית אינסטגרם פיזה, ברשת החברתית טיקטוק פיזה, סרטונים בערוץ היוטיוב פרופיל, באתר Transfermarkt פרופיל, באתר Soccerway ערך זה הוא קצרמר בנושא מועדוני כדורגל ובנושא כדורגל איטלקי. אתם מוזמנים לתרום לוויקיפדיה ולהרחיב אותו.
מסור חשמלי

מסור חשמלי הוא מסור המונע על ידי מנוע חשמלי. האם התכוונתם ל... דיסק חיתוך – כלי עבודה המשמש לחיתוך מגוון חומרים. מסור אנכי – מסור נייד לחיתוך לוחות (מכונה גם "ג'קסון"). מסור חרב – מסור נייד קל. מסור נימה – מסור קבוע לחיתוך לוחות. מסור עגול – מסור הפועל עם להב עגול. מסור שרשרת – מסור המשמש בעיקר לכריתת ענפים. דיסק חיתוך מסור אנכי מסור חרב מסור נימה מסור עגול מסור שרשרת
עונת 1991/1992 בסרייה א'

עונת 1991/1992 בסרייה א' הייתה העונה ה-90 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-1 בספטמבר 1991 והסתיימו ב-24 במאי 1992. בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. פוג'ה, ורונה, קרמונזה ואסקולי היו הקבוצות שעלו מהליגה השנייה. מילאן זכתה באליפות בפעם ה-12 בתולדות המועדון. במשחקי הליגה מילאן לא הפסידה אף משחק במהלך העונה. בסיום העונה, ב-30 באוגוסט 1992 נערך משחק של הסופר קאפ האיטלקי בו מילאן ניצחה את פארמה 2:1 וזכתה בגביע. בסיום העונה לסרייה ב' ירדו בארי, ורונה, קרמונזה ואסקולי. במקום הקבוצות שירדו לסרייה א' העפילו ברשה, פסקארה, אנקונה ואודינזה. מרקו ואן באסטן (הולנד הולנד), שחקנה של מילאן, כבש 25 שערים וזכה בתואר מלך השערים. זאת בפעם השנייה בקריירה. מדיה וקבצים בנושא עונת 1991/1992 בסרייה א' בוויקישיתוף נתונים מאתר rsssf נתונים מפורטים מאתר bdfutbol
מרקם פויקוליטי

מרקם פויקוליטי הוא מרקם של סלעי יסוד המתאפיין בגבישים גדולים המכילים גבישים קטנים יותר של מינרלים אחרים המפוזרים בחוסר סדר בתוכם. בסלעים פויקוליטיים הגביש הקטן המוכל בגביש הגדול יותר קרוי "צ'אדאקריסט" (chadacryst) והפנוקריסט מכונה "אויקוקריסט" (oikocryst). הדרך הטובה ביותר לצפות במרקם פויקוליטי היא באמצעות שקף (אנ') פטרוגרפי. בחלק מהסלעים נראה כאילו יש למינרלים נטייה להימנע מלעטוף מינרלים אחרים. מצב זה מתרחש ברבים מסלעי הגברו, האפליט (אנ') והגרניט. הגרגירים שוכנים זה בצד זה כאשר פאות הגבישים של המינרלים המאוחרים יותר מותכים או מותאמים למבנה הגבישי המושלם יותר של המינרלים המוקדמים יותר. כאשר הגבישים הקטנים האידומורפים שנוצרו קודם מפוזרים בחוסר סדר בתוך הגבישים המאוחרים הגדולים יותר, המבנה מכונה "פויקוליטי". מקור המונח מיוונית עתיקה "פויקילוס" (ποικίλος – "מפוזר"). "פויקיובלסט" (poikioblast) הוא גביש גדול המכיל גבישים קטנים יותר של מינרלים אחרים בסלעים מותמרים. וריאציה של מרקם פויקוליטי המכונה "מרקם אויפטי" (ophitic מיוונית "אבן הנחש") הוא מרקם אופייני נפוץ לסלעי דיאבז (אנ') רבים, שבהם גבישים גדולים של אוגיט עוטפים רצועות קטנות יותר של פצלת השדה מסוג פלגיוקלז. ביוטיט והורנבלנדה עוטפים את פצלת השדה לעיתים קרובות במרקם אופיטי. נפוצים פחות הם גבישים של תחמוצות ברזל וטיטניט. בפרידוטיט המבנה המכונה "מבריק-מנומר" (lustre-mottled) נובע מפירוקסן או הורנבלנדה העוטפים אוליבין באותה צורה. במקרים אלו אין קשר קריסטלוגרפי בין שני המינרלים (העוטף והנעטף). idiomorphic – בעלי צורה תקינה – מינרלים שלא הייתה הפרעה בעת שצמחו Earth Materials Textures
להבי (דג)

להבי (שם מדעי: Xyrichtys) הוא סוג של דגים ממשפחת השפתוניים החיים בימים הטרופיים והסובטרופיים. דגים אלה בעלי שפתיים גדולות, רעמת סנפירים מעל גבם ועיניים גדולות בצבע לבן והחוטם שטוח. סנפיריהם קטנים אך מקושטים בצבעים רבים. צורת הסנפירים שלהם עוזרת להם לחפור בחול במהירות וכך הם נמלטים בעת סכנה לתוך החול ומתחפרים בו. דגים אלה חיים בקרקעית הימים הטרופיים, סביב שוניות וכרי עשבי ים וניזונים מפלנקטון. Xyrichtys blanchardi Xyrichtys incandescens Xyrichtys javanicus Xyrichtys martinicensis Xyrichtys mundiceps Xyrichtys novacula Xyrichtys rajagopalani Xyrichtys sanctaehelenae Xyrichtys splendens Xyrichtys victori Xyrichtys virens Xyrichtys wellingtoni מדיה וקבצים בנושא להבי בוויקישיתוף להבי, באתר ITIS (באנגלית) להבי, באתר NCBI (באנגלית) להבי, באתר Animal Diversity Web (באנגלית) להבי, באתר GBIF (באנגלית)
קוצן נקוד

קוצן נקוד (שם מדעי: Squalus acanthias) הוא מין של קוצן מסדרת הקוצנאים המצוי בימים רדודים ממוזגים בכל האוקיינוסים. אורכו של הקוצן 80-100 ס"מ בזכרים אך הנקבות מגיעות לאורך 98.5-159 ס"מ. משקלו יכול להגיע ל-10-20 ק"ג. כריש זה בעל מכסה זימים גדול, ראש קטן אך בעל לסת גדולה וחוטם גדול והסנפירים מחודדים וגדולים. הכריש משתמש בחוש אמפולות לורנציני כדי למצוא את טרפו והוא גם בעל ראיית לילה. הוא מצוי בימים רדודים עד עומק 150 מ' ומחפש מגוון מיני דגים שונים, דיונונים ורכיכות שונות למאכל. בתנאים טובים כרישים אלה מתקהלים יחדיו. מדיה וקבצים בנושא קוצן נקוד בוויקישיתוף קוצן נקוד, באתר ITIS (באנגלית) קוצן נקוד, באתר NCBI (באנגלית) קוצן נקוד, באתר Animal Diversity Web (באנגלית) קוצן נקוד, באתר FishBase (באנגלית) קוצן נקוד, באתר GBIF (באנגלית) קוצן נקוד באתר הרשימה האדומה של IUCN
קרמונזה

קרמונזה (באיטלקית: Unione Sportiva Cremonese או בקיצור U.S. Cremonese) הוא מועדון כדורגל איטלקי המייצג את העיר קרמונה שבאיטליה. המועדון משחק סרייה ב'. המועדון שיחק לראשונה בסרייה א' בעונת 1929/1930 ונשר ממנה כעבור עונה. הוא שב אליה רק בעונת 1984/1985. עונתו האחרונה בליגה הבכירה הייתה 1995/1996. בעונת 2009/2010 הוא הפסיד במשחק מבחן עלייה לסרייה ב'. לקראת עונת 2022/2023 שבה הקבוצה לסרייה א', לאחר שסיימה את עונת 2021/2022 במקום השני בליגה השנייה. באותה עונה הגיעה גם לחצי גמר הגביע האיטלקי, בו הפסידה לפיורנטינה. לאחר עונה אחת בלבד ירדה חזרה לליגה השנייה. נכון ל-26 בספטמבר 2022 איטליה ג'אנלוקה ויאלי איטליה אנטוניו קבריני איטליה צ'זרה פראנדלי איטליה ג'וזפה פאבאלי איטליה דוידה אסטורי מדיה וקבצים בנושא קרמונזה בוויקישיתוף אתר האינטרנט הרשמי של קרמונזה (באיטלקית) קרמונזה, ברשת החברתית פייסבוק קרמונזה, ברשת החברתית אקס (טוויטר) קרמונזה, ברשת החברתית אינסטגרם קרמונזה, ברשת החברתית טיקטוק קרמונזה, סרטונים בערוץ היוטיוב פרופיל, באתר Transfermarkt פרופיל, באתר FootballDatabase.eu ערך זה הוא קצרמר בנושא כדורגל איטלקי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
מפרקתן הבינים

מפרקתן הבינים (שם מדעי: Ginglymostoma cirratum) הוא מין כריש ממשפחת המפרקתניים שבסדרת הזנבתנאים. אורכו של כריש זה יכול להגיע ל-3.3 מ' וישנם דיווחים על כרישים באורך 4.5 מ'. משקלו יכול להגיע ל-300 ק"ג. כריש זה בעל גוף גדול וסנפיריו דומים לידיים, מה שנתן לו את שמו. מכסי הזימים גדולים ובולטים וגופו בצבע אפור. העיניים קטנות וישנם 2 זיפים בולטים על הפה הנמצא בחלק נמוך של הגוף וצורתו עגולה. השיניים קטנות וחדות ועוזרות לכריש לשבור קונכיות ועצמות. הכריש מצוי בימים הטרופיים באוקיינוס האטלנטי ובמערב האוקיינוס השקט סביב חופים, חולות ים ושוניות. הכריש הוא מין פעיל לילה הניזון מדגים קטנים כולל מטריגוניים, סרטנים, צדפות ורכיכות נוספות ומאצטלניים. הוא מרסק את טרפו בשיניו החדות. להקות כרישים מצליחים להגיח גם לחופים רדודים בעתות הגאות, אך הם חייבים לפעול במהירות ולצאת מהחופים לפני השפל. כרישים אלה אינם מטילים ביצים אלא משריצים ולדות חיים. מדיה וקבצים בנושא מפרקתן הבינים בוויקישיתוף מפרקתן הבינים, באתר ITIS (באנגלית) מפרקתן הבינים, באתר NCBI (באנגלית) מפרקתן הבינים, באתר Animal Diversity Web (באנגלית) מפרקתן הבינים, בבסיס הנתונים ARKive (באנגלית) מפרקתן הבינים, באתר האנציקלופדיה של החיים (באנגלית) מפרקתן הבינים, באתר FishBase (באנגלית) מפרקתן הבינים, באתר GBIF (באנגלית) מפרקתן הבינים באתר הרשימה האדומה של IUCN
אלכסנדר מרקורייב

אלכסנדר מרקורייב (רוסית: Алекса́ндр Сергее́вич Мерку́рьев; ‏נולד ב־25 בספטמבר 1955) הוא מתמטיקאי אמריקאי ממוצא רוסי, העוסק בנושאים שונים באלגברה. מרקורייב הוא אחד המתמטיקאים המובילים בתחום זה, ומחקריו תרמו רבות לנושאים שונים, כמו אלגבראות פשוטות מרכזיות, תבניות ריבועיות, חבורות אלגבריות ותורת K של חוגים. מרקורייב הוא פרופסור בUCLA. יחד עם מתמטיקאים מובילים נוספים מהתחום, כמו ז’אן-פייר טיניול ומרקוס רוסט, חיבר מספר ספרים חשובים בתחום. החל משנות ה-80, פרסם מרקורייב מאמרים ומחקרים רבים בנושאים שונים באלגברה מופשטת, ביניהם על אלגבראות פשוטות מרכזיות, תבניות ריבועיות, חבורות אלגבריות ותורת K של חוגים. בשנת 1981 הוכיח משפט בסיסי בתורת המבנה של אלגבראות מאקספוננט מחלק 2, לה מסקנות חשובות לחלק מפיתול 2 בחבורת בראואר. בעבודה מאוחרת יותר עם אנדרי סוסלין, הכלילו השניים תוצאה זו לאקספוננט כללי, תוצאה הידועה בתור משפט סוסלין-מרקורייב. משפט זה הוכלל בראשית המאה ה-21, על ידי מרקוס רוסט וולדימיר וויבודסקי, לNorm residue isomorphism theorem, אשר היה ידוע עד אז בתור השערת בלוך-קאטו. בשנות ה-90, מרקורייב ניסח הגדרה כללית עבור essential dimension של אלגבראות (שהוגדר מוקדם יותר על ידי ג'ו בוילר וזינובי ריכשטיין). באותו נושא, ביצע מרקורייב מספר חישובים מהותיים ובפרט חישב את ה-essential p-dimension של אלגבראות פשוטות מרכזיות מדרגה p 2 {\displaystyle p^{2}} , ושל חבורות p סופיות. מרקורייב עסק גם באינווריאנטים של תבניות ריבועיות ומיון מרחבים ריבועיים, טורסורים של חבורות אלגבריות כלליות והקשר לתורת הקוהומולוגיה של חוגים ותורת קומר, אינווריאנטי רוסט של חבורות אלגבריות קשירות. למרקורייב היו תלמידי מחקר רבים לאורך העשורים האחרונים, איתם חקר נושאים רבים בתחום האלגברה. אחד מתלמידיו הבולטים הוא ניקיטה קרפנקו. Max-Albert Knus, Alexander Merkurjev, Markus Rost, Jean-Pierre Tignol: The book of involutions, American Mathematical Society 1998. Skip Garibaldi, Jean-Pierre Serre, Alexander Merkurjev: Cohomological Invariants in Galois Cohomology, American Mathematical Society 2003. Richard Elman, Nikita Karpenko, Alexander Merkurjev: Algebraic and geometric theory of quadratic forms, American Mathematical Society 2008. A. Merkurjev (1981). "On the norm residue symbol of degree 2". Dokl. Akad. Nauk SSSR, 261: 542–547 A. Merkurjev (2010). "Essential p-dimension of PGL(p^2)". JAMS, 23. pp. 693–712 N. Karpenko, A. Merkurjev (2008). "Essential dimension of finite p-groups". Inventiones Mathematicae. 172: 491–508 Chernousov V., Merkurjev A. R-equivalence in spinor groups J. Amer. Math. Soc., 14 (2001), 509-534. Merkurjev A. Invariants of algebraic groups J. Reine Angew. Math., 508 (1999), 127-156. דף הבית של מרקורייב ב-UCLA מדיה וקבצים בנושא אלכסנדר מרקורייב בוויקישיתוף אתר האינטרנט הרשמי של אלכסנדר מרקורייב (באנגלית) אלכסנדר מרקורייב, באתר פרויקט הגנאלוגיה במתמטיקה אלכסנדר מרקורייב, באתר ResearchGate
חלזון פלך ענקי

חלזון פלך ענקי (שם מדעי: Triplofusus giganteus) הוא מין של חלזונות ים (אנ') ממחלקת החלזונות המצוי בים הקריבי מחופי ארצות הברית עד לחצי האי יוקטן ולמפרץ מקסיקו, והוא אחד מהחלזונות הגדולים ביותר בעולם, והגדול ביותר מחלזונות אמריקה. אורכו יכול להגיע ל-60 ס"מ יחד עם הקונכייה. צורתה צורת ספירלה עם גליל אחורי גדול. צבע הקונכייה אפור כהה-כחול והקצוות כתומים. מתחתיה רגל כתומה גדולה ולידה פה ענק. חלזון זה הוא טורף גדול של מיני רכיכות אחרות ביניהם חלזונות ים אחרים, חשופיות, צדפות וסרטנים איטיים. החלזון מהיר הרבה יותר משאר הרכיכות בזכות רגלו העצומה והוא משיג מהר מאוד את טרפו ואז משתמש בחדק הגדול שלו כדי לקדוח בהם ולמצוץ את החומרים המזינים שלהם. הפה מצוי בקצה הרגל והוא מעכל את טרפו באיטיות. לעיתים משתמשים סרטני נזיר בחלזון שטרף חלזון אחר כדי לאכלס להם בית מחודש עם קונכייה עמידה יותר לטורפים. מדיה וקבצים בנושא חלזון פלך ענקי בוויקישיתוף חלזון פלך ענקי, באתר NCBI (באנגלית) חלזון פלך ענקי, באתר Animal Diversity Web (באנגלית) חלזון פלך ענקי, באתר GBIF (באנגלית)
פריון דק-מקור

פריון דק-מקור (שם מדעי: Pachyptila belcheri) הוא מין של עוף ימי קטן ממשפחת היסעוריים החי בחצי הכדור הדרומי. אורכו של הפריון 25–26 ס"מ, מוטת כנפיו 56 ס"מ ומשקלו 115–180 גרם. הוא בעל נוצות אפורות, ראש אפרפר המפוספס בלבן והמקור ארוך וצר בצבע שחור. קצוות הכנפיים והכנף מצד אחד שחורים ומצד שני בהירים עד לבנים. לפריון ישנם קרומי שחייה והוא שחיין טוב. הוא מצוי מעל כל האוקיינוסים הדרומיים ומקנן בכמה איים מרוחקים כמו באיי פוקלנד, איי קרוזה, איי קרגלן והאי נויר שליד חופי צ'ילה. הפריון חופר מאורה בין העשבים שעל החולות ובהם מטיל ביצה יחידה. כדי לא להיטרף על ידי שחפים וחמסנים הוא מגיע לקנן רק בלילות. הפריונים מצויים בלהקות גדולות והאוכלוסייה העולמית נאמדת בכ-7 מיליון זוגות. מדיה וקבצים בנושא פריון דק-מקור בוויקישיתוף פריון דק-מקור, באתר ITIS (באנגלית) פריון דק-מקור, באתר NCBI (באנגלית) פריון דק-מקור, באתר Animal Diversity Web (באנגלית) פריון דק-מקור, בבסיס הנתונים ARKive (באנגלית) פריון דק-מקור, באתר האנציקלופדיה של החיים (באנגלית) פריון דק-מקור, באתר GBIF (באנגלית) פריון דק-מקור באתר הרשימה האדומה של IUCN
חסידה שחורת-צוואר

חֲסִידָה שְׁחוֹרַת-צַוָּאר (שם מדעי: Ephippiorhynchus asiaticus) היא מין עוף גדול ממשפחת החסידתיים. היא קרובה של חסידת האוכף מאפריקה, אך היא חיה בדרום-מזרח אסיה ומזרחה עד צפון אוסטרליה. אורכה של חסידה גדולה זו 129–150 ס"מ ומוטת כנפיה מגיעה ל-230 ס"מ. משקלה הממוצע 4,100 גרם. זהו עוף שחור-לבן עם צוואר וראש ירוקים-כהים, מקור גדול שחור ורגליים ארוכות בצבע אדום. החסידה חיה במקווי מים שונים מביצות ואגמים עד לשפלות, אזורי בוץ ואף בחופי ימים טרופיים. היא מניעה את מקורה בתוך המים בחיפוש אחרי דגים, דו-חיים, זוחלים קטנים, סרטנים, חרקים, עופות מים קטנים ועוד. בחופי ים היא גם אורבת לבקיעה של צבי ים צעירים ולוכדת אותם מיד עם בקיעתם. היא מקננת בעשבים הנמוכים בביצות, לעיתים לצד עופות מים אחרים. מדיה וקבצים בנושא חסידה שחורת-צוואר בוויקישיתוף חסידה שחורת-צוואר, באתר ITIS (באנגלית) חסידה שחורת-צוואר, באתר NCBI (באנגלית) חסידה שחורת-צוואר, באתר Animal Diversity Web (באנגלית) חסידה שחורת-צוואר, בבסיס הנתונים ARKive (באנגלית) חסידה שחורת-צוואר, באתר האנציקלופדיה של החיים (באנגלית) חסידה שחורת-צוואר, באתר GBIF (באנגלית) חסידה שחורת-צוואר באתר הרשימה האדומה של IUCN
קווין פולקנר

קווין לי פולקנר (באנגלית: Kevin Lee Faulconer; נולד ב-24 בינואר 1967) הוא פוליטיקאי אמריקאי, חבר המפלגה הרפובליקנית שכיהן כראש עיריית סן דייגו שבקליפורניה (2020-2013). פולקנר נולד באוקסנארד שבקליפורניה, בנם של קיי וג'ים ולו אחות אחת. אמו עבדה בקולג' קהילתי ונטורה ואביו עבד בעיריית אוקסנארד. הוריו התגרשו בנעוריו והוא גדל בעיקר עם אמו. ב-1990 סיים תואר ראשון במדע המדינה באוניברסיטת המדינה של סן דייגו, בתקופת לימודיו שימש ראש אחוות קאפה סיגמא, סגן נשיא התאחדות הסטודנטים ונשיא ההתאחדות. לאחר הלימודים עבד במשך שש שנים בחברת יחסי ציבור בסן פרנסיסקו, ב-1996 חזר לסן דייגו ועבד בחברת יחסי ציבור מקומית בה שימש סגן נשיא. ב-2002 התמודד למועצת העיר סן דייגו אך נוצח. ב-2005 זכה בבחירות מיוחדות שנערכו לאחר התפטרות חבר המועצה המכהן, וביוני 2006 אחר כך זכה בבחירות לתקופת כהונה מלאה. ב-2010 זכה בבחירות לתקופת כהונה נוספת. בעקבות התפטרותו של ראש העיר בוב פילנר באוגוסט 2013 על רקע האשמות בהטרדות מיניות, נערכו בחירות מיוחדות לראשות העיר בנובמבר 2013. פולקנר התמודד ועלה לסיבוב השני. בפברואר 2014 נבחר ברוב של 54.5% מקולות המצביעים והושבע לתפקידו בתחילת מרץ. ביוני 2016 זכה בבחירות לתקופת כהונה מלאה ברוב של 58.2%. בינואר 2021 הודיע על כוונתו להתמודד למשרת מושל קליפורניה במסגרת ניסיון להדחת המושל המכהן גווין ניוסם . פולקנר הגיע למקום השלישי אולם תהליך ההדחה נכשל. פולקנר נישא ב-1999 לקתרין, בעלת עסק לתכנון אירועים. הם הורים לבן ובת. מדיה וקבצים בנושא קווין פולקנר בוויקישיתוף אתר האינטרנט הרשמי של קווין פולקנר קווין פולקנר, ברשת החברתית פייסבוק קווין פולקנר, ברשת החברתית אקס (טוויטר) קווין פולקנר, ברשת החברתית אינסטגרם קווין פולקנר, סרטונים בערוץ היוטיוב קווין פולקנר באתר עיריית סן דייגו Profile: Kevin Faulconer, eager to lead, סן דייגו טריביון, 18 בינואר 2014
עונת 1992/1993 בסרייה א'

עונת 1992/1993 בסרייה א' הייתה העונה ה-91 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-6 בספטמבר 1992 והסתיימו ב-6 ביוני 1993. בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. ברשה, פסקארה, אנקונה ואודינזה היו הקבוצות שעלו מהליגה השנייה. מילאן זכתה באליפות בפעם ה-13 בתולדות המועדון. בסיום העונה, ב-21 באוגוסט 1993 נערך משחק של הסופר קאפ האיטלקי בו מילאן ניצחה את טורינו 1:0 וזכתה בגביע. בסיום העונה לסרייה ב' ירדו פסקארה, אנקונה, פיורנטינה וברשה. במקום הקבוצות שירדו לסרייה א' העפילו רג'אנה, קרמונזה, פיאצ'נצה ולצ'ה. ג'וזפה סיניורי שחקנה של לאציו, כבש 26 שערים וזכה בתואר מלך השערים. מדיה וקבצים בנושא עונת 1992/1993 בסרייה א' בוויקישיתוף נתונים מאתר rsssf נתונים מפורטים מאתר bdfutbol
תומאש סיבוק

תומאש סיבוק (בצ'כית: Tomáš Sivok; נולד ב-15 בספטמבר 1983) הוא כדורגלן צ'כי המשחק בצ'סקה בודייוביצה בעמדת הבלם. סיבוק התחיל את הקריירה שלו במחלקת הנוער של דינמו צ'סקה בודייוביצה, ובקיץ 2002 חתם בספרטה פראג. בינואר 2003 הושאל בחזרה לצ'סקה בודייוביצה עד לסיום העונה. עם סיום עונת 2002/2003, סיבוק חזר לספרטה והפך לשחקן הרכב בקבוצה. בספטמבר 2005 הפך לקפטן הקבוצה. בינואר 2007 סיבוק חתם באודינזה מהסרייה א' ל-4 וחצי שנים תמורת כ-2.5 מיליון לירה שטרלינג. בינואר 2008 סיבוק חזר לקדנציה שלישית בספרטה פראג עד לסיום העונה. במאי 2008 נמכר לבשיקטש מליגת העל הטורקית בה חתם ל-4 שנים תמורת 4.7 מיליון אירו. בעונתו הראשונה בבשיקטש, סיבוק זכה עם המועדון בדאבל. בקיץ 2015 חתם בבורסאספור. ב-4 ביולי 2017, סיבוק חתם במכבי פתח תקווה בה ירוויח 350 אלף אירו לעונה, ובכך הפך לכדורגלן המשתכר ביותר בתולדות המועדון. ב-2 בספטמבר 2019 סיבוק חתם בצ'סקה בודייוביצה מליגת העל הצ'כית. סיבוק שיחק בצעירותו בנבחרת הצעירה של צ'כיה בה שימש גם כקפטן. ב-3 בספטמבר 2005 ערך את הופעת הבכורה שלו בנבחרת הבוגרת בהפסד 2-0 לרומניה במסגרת מוקדמות מונדיאל 2006. ב-26 במאי 2010 סיבוק הבקיע את שער הבכורה שלו בנבחרת בניצחון 2-4 נגד ארצות הברית. סיבוק משמש כיום כקפטן הנבחרת. ספרטה פראג ליגת העל הצ'כית: 2002/2003, 2004/2005 הגביע הצ'כי: 2004/2005, 2005/2006, 2007/2008 בשיקטש ליגת העל הטורקית: 2008/2009 הגביע הטורקי: 2008/2009 מדיה וקבצים בנושא תומאש סיבוק בוויקישיתוף תומאש סיבוק, באתר ההתאחדות לכדורגל בישראל תומאש סיבוק, באתר Transfermarkt תומאש סיבוק, באתר Soccerway תומאש סיבוק, באתר WorldFootball.net תומאש סיבוק, באתר National Football Teams תומאש סיבוק, באתר FootballDatabase.eu פרופיל המאמן, באתר Transfermarkt מוטי פשכצקי, ‏תומאש סיבוק חתם במכבי פ"ת לשנתיים, באתר ערוץ הספורט, 4 ביולי 2017